લંડનમાં એક 5 વર્ષની બાળકીના ધામધૂમથી લગ્ન કરાવવામાં આવ્યા છે. તેના બેસ્ટ ફ્રેન્ડ સાથે જ બાળકીના લગ્ન કરાવવામાં આવ્યા છે. આ લગ્નમાં બ્રાઇડ છે 5 વર્ષની અને ગ્રૂમ છે 6 વર્ષનો. આ અજબ-ગજબ લગ્ન પ્રસંગમાં 200થી વધુ લોકોએ હાજરી આપી હતી. આ લગ્ન માટે આખા મેરેજ-હોલને પરીલોકની માફક શણગારવામાં આવ્યો હતો અને ત્યાં હાજર મહેમાનો પણ આ થીમને અનુરૂપ ડ્રેસમાં જોવા મળ્યા હતા. તમે વિચારી રહ્યા હશો કે, બાળ વિવાહ તો ગેરકાયદેસર છે, તો પછી આટલા નાના બાળકોના લગ્ન કઇ રીતે થઇ શકે અને તે પણ આટલા ધામધૂમથી?